Sindijalo
Sindijalo ir Sindijas Lozgačovas 2013. gadā izveidots YouTube kanāls, viens no populārākajiem latviešu YouTube kanāliem. Kanāla pamatauditorija ir pusaudži, un tajā tiek augšuplādēta Sindijas Lozgačovas video dienasgrāmata, kā arī ar iepirkšanos, modi un kosmētiku saistīti videoklipi. Viņas skatītākais videoklips ir „Piektdienas rīts ar Sindiju”, kam 2017. gada marta beigās bija gandrīz 140 000 skatījumu. Tolaik 14 gadus vecā Sindija Lozgačova YouTube kanālu izveidoja 2013. gada 29. jūnijā, bet pirmo videoklipu kanālā augšuplādēja 2013. gada 13. augustā. Pēc pirmā gada kanāls sāka iegūt strauju popularitāti, un 2014. gada augustā Sindijalo bija 24 000 abonentu un kanāla videoklipi pavisam bija skatīti vairāk nekā 1 200 000 miljonus reižu, viņai kļūstot par populārāko YouTube latviešu blogeri. 2018. gada janvārī kanāla abonentu skaits bija pieaudzis jau līdz 43 000 abonentu un video kopējie skatījumi pārsniedza 3 500 000.